 Ọmọ ìjọ Shia: Ẹ tú El Zak-zakky sílẹ ní àhámọ Lọdún 2015 ni àwọn ológun mú Sheikh Ibrahim El Zak-zakky àti ìyàwó rẹ Àwọn ẹgbẹ ajàfẹtọ ìlú kan náà darapọ mọ àwọn olùwọde yíí làti bèèrè fún ìtúsílẹ Sheikh Ibrahim El Zak-zakky, tí ìjọba àpapọ orílẹèdè Nàìjíríà ti fi sí àhámọ láti ọdún méjì àbọ sẹyìn, 2015. Wọn ni o yẹ kí ìjọba bọwọ fún ẹtọ aṣíwájú ìjọ mùsùlùmí Shia lórílẹèdè Nàìjíríà náà. Gbàgede Eagle square làwọn olùwọde náà fi ìpàdé sí lọjọọrú, níbi tí wọn ti dí gbogbo ọnà tó wọ iléeṣẹ àwọn òṣìṣẹ ìjọba nilu Abuja pa, eléyí tó dá súnkẹrẹ fà kẹẹrẹ ọkọ sílẹ fún àwọn awakọ tó ń lọ sí àringbùngbùn ìlú Àbújá. Àwọn iròyin tì ẹ leè ní ìfẹ síí: Ebenezer Obey: Ọjọ ìbí 76 tó ọpẹ fún Ọlọrun Wọn ní àwọn ọlọpàá ti dí wọn lọwọ ọ lílo ibùdó tí wọn máa ń lò tẹlẹ ló mú wọn dojúkọ gbàgede náà. Ìgbà àkọkọ kọ rèé tí àwọn alátìlẹyìn Zak-zakky yóò sèwọde Àwọn olùwọde náà ti kọkọ wọ ìyáàjà pẹlú àwọn agbófinró lásìkò ìwọde wọn lóṣù kínní ọdún 2018. Lọdún 2015 ni àwọn ológun mú Sheikh Ibrahim El Zak-zakky àti ìyàwó lásìkò tí wọn ṣíjú sí ikọ náà nínú èyí tí wọn ti pa àwọn ọmọ ìjọ mùsùlùmí náà tó lé ní ọọdúnrún. : Ọpọlọpọ àwọn ọmọlẹyín aṣíwájú ìjọ mùsùlùmí Shia lórílẹèdè Nàìjíríà, Sheikh Ibrahim El Zak-zakky tún ti ṣe ìwọde kiri olú ìlú Nàìjíríà, Àbúja, láti bèèrè fún ìtúsílẹ olórí ẹsìn náà. 